Diari Oficial de la Generalitat Valenciana


Sumari del DOGV 134, del 08-12-1983 (1983/802535)

ORDRE de 10 de novembre de 1983, de la Conselleria de Cultura, Educació i Ciència, per la qual es regula el procediment per a l'elaboració del Cens d'Associacions Juvenils i entitats prestadores de serveis a la joventut en la Comunitat Autònoma Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/11/10/(1)/dof/vci/html**

### Dades del document

Número de DOGV
:   134

Data del DOGV
:   08-12-1983

Secció del DOGV
:   DISPOSICIONS GENERALS

Número del document
:   1983/802535


Data del document
:   10-11-1983

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 10 de novembre de 1983, de la Conselleria de Cultura, Educació i Ciència, per la qual es regula el procediment per a l'elaboració del Cens d'Associacions Juvenils i entitats prestadores de serveis a la joventut en la Comunitat Autònoma Valenciana.  
L'Estatut d'Autonomia de la Comunitat Valenciana, aprovat per Llei Orgànica 5/82, d'1 de juliol, confereix a la Generalitat Valenciana (article 31.25) competència exclusiva en matèria de joventut. Aquesta competència es fa efectiva en virtut del Reial Decret 4.099/1982, de 29 de desembre, sobre traspàs de funcions i serveis de l'Estat a la Comunitat Valenciana en matèria de cultura, que preveu el foment de la cooperació juvenil i el suport al desplegament de l'activitat associativa juvenil en l'àmbit territorial de la Comunitat Valenciana.   
El Decret 14/83, del Consell de la Generalitat Valenciana, de 31 de gener de 1983, pel qual es crea el Consell de la Joventut de la Comunitat Valenciana, preveu que poden formar-ne part les associacions juvenils i les entitats prestadores de serveis a la joventut, i per això cal conéixer les associacions i entitats existents en la Comunitat Valenciana.   
En atenció a aquestes consideracions,   
ORDENE:   
Article primer  
Es crea el Cens General d'Associacions Juvenils i entitats prestadores de serveis a la joventut, de la Direcció General de Joventut, Esports i Desenvolupament Comunitari.   
Article segon  
En la Direcció General de Joventut, Esports i Desenvolupament Comunitari s'elaborarà el ceus, i li correspondrà la seua custòdia, pel sistema d'inscripció i llibre de fulls normalitzats i numerats correlativament, seguint l'ordre cronològic des de la data del primer assentament associatiu.   
Article tercer  
En tant que és regulada amb carácter definitiu la legislació vigent en matèria d'associacionisme juvenil, i actualitzada la general d'associacions, seran objecte d'inscripció en el llibre de registre del ceus general i seran ordenades per seccions les associacions i entitats que es relacionen:   
a) Les associacions juvenils aprovades segons el Reial Decret 3.481/1977, de 16 de desembre.   
b) Les asociacions juvenils acollides a la Llei General d'Associacions 191/1964, de 24 de desembre.   
c) Les associacions juvenils constituïdes segons el Dret Canònic, a les quals fa referència l'article quart del darrer Concordat, que s'acullen a l'Instrument de Ratificació de l'Acord entre l'Estat espanyol i la Santa Seu sobre assumptes jurídics de 4 de desembre de 1979, i en general les de nova creació emparades en la norma citada en darrer terme.   
d) Les entitats prestadores de serveis a la joventut, sense cap interés lucratiu ni activitat mercantil, que estiguen constituïdes legalment i que incloguen entre les seues finalitats, amb caràcter exclusiu o preferent, la programació d'activitats per als jóvens.   
e) Les seccions juvenils dels partits polítics inscrits segons el que estableix la Llei 54/1978, de la «Jefatura» de l'Estat, de 4 de desembre.   
f) Les seccions juvenils dependents de sindicats constituïts legalment segons el que disposa la Llei 19/1977, d?1 d'abril.   
g) Els grups de jóvens, coordinadores i col·lectius que, sense estar constituïts com a associació d'acord amb la legislació vigent, promoguen activitats amb caràcter temporal relacionades amb la competència d'aquesta Direcció General en matèria de joventut.   
La inscripció en els censos de les entitats esmentades als apartats e) i f) es considera que es farà exclusivament a efectes de les activitats juvenils inclòses en l'àmbit propi de les competències atribuïdes a aquesta Direcció General.   
Article quart  
Per completar el procediment i l'estructura dels censos, es confeccionaran i es mantindran actualitzats un protocol o expedient i una fitxa per cada associació o entitat inscrita al Llibre Registre.   
Article cinqué  
En l'expedient de cada associació o entitat censada s'inclouran nocessàriament els documents següents:   
a) Documentació fefaent que acredite les dades de legalitat, entre les quals han de figurar, en primer lloc, les de la inscripció en el Ministeri de l'Interior, especificant-hi la secció i el número o números nacional i/o provincial del Registre Oficial que en cada cas corresponga.  
b) Fotocòpia de l'acta constitucional.  
c) Fotocòpia dels Estatuts associatius.  
d) Composició del Consell responsable (només per a les associacions acollides al Reial Decret 3.481/1977, de 16 de desembre).   
Article sisé  
Són, a més, dades d'inscripció obligada respecte de les associacions i entitats aprovades legalment inclòses en el ceus juvenil, les següents:   
a) Les modificacions que es produesquen en la composició dels òrgans directius i dels consells responsables.   
b) Les modificacions estatutàries, una vegada autoritzades pel Ministeri de l'Interior.  
c) La dissolució de l'associació o entitat.   
Article seté  
Per tal de garantir la utilitat del ceus que depén de la fiabilitat i la permanent actualització, és procedent la formalització oficial d'una relació continuada de treball amb els Governs Civils per part de la Direcció General de Joventut, Esports i Desenvolupament Comunitari. Aquesta relació amb els organismes esmentats, als quals pertoquen per mandat legal l'aprovació i/o inscripció en els registres oficials d'associacions i entitats, així com la custòdia de les dades registrals, tindrà com a finalitat primordial·la d'acordar el procediment que assegure el coneixement de les altes, baixes i variacions que es vagen produint mitjançant l'enviament periòdic de les relacions corresponents, possibilitant, a més, en els casos de dubte, verificacions amb la veracitat o vigència de les dades d'identitat o legalitat que consignen o al·leguen les associacions en les seues relacions amb l'Administració.   
Article vuité  
Les associacions i entitats incrites en aquest ceus presenfaran la memoria anual d'activitats al llarg del mes de gener de l'any següent, en la Direcció General. L'incompliment d'aquest requisit determinarà la baixa automàtica en el ceus.   
DISPOSICIONS ADDICIONALS  
Primera  
La documentació requerida en aquesta Ordre podrà presentar-se en el Registre General de la Conselleria de Cultura, Educació i Ciència o en qualsevol dels seus Serveis Territorials.   
Segona  
El Consell de la Joventut de la Comunitat Valenciana col·laborarà en les activitats de confecció del ceus d'associacions juvenils i podrà tenir accés a còpia de les dades que hi figuren, per al compliment de les finalitats que assenyala el Decret del Ple del Consell de 31 de gener de 1983.   
Cosa que fem pública perquè en prengueu coneixement.   
València, a 10 de novembre de 1983.   
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI